อายุ47เป็นเนื้องอกมดลูกขนาด2.5ซม.และขนาดเล็กอีกหลายก้อน มีประจำเดือนมามาก เลือดออกกระปิกระปอยนิดหน่อย ยังไม่อยากผ่าตัดคุนแนะนำใส่ห่วงอนามัยชนิดเคลือบฮอร์โมนเพราะผลเสียน้อยกว่าแบบฉีดเพื่อรอให้เข้าสู่วัยหมดประจำเดือนแล้วเนืื้ื้งอกมดลูกจะฝ่อไปเองในกรณีนี้ถ้าใส่แล้วมีผลดีผลเสียอย่างไร สามารถใส่ได้ไหม แล้วมีวิธีอื่นอีกไหมในกรณีใช้ยาคุม วิธีแบบไหนมีผลข้างเคียงน้อยสุด และถ้ามีตกขาวมากควรรักษาอย่างไรในกรณีใช้ห่วงคุมกำเนิด
สวัสดีค่ะ หากสูตินารีแพทย์ที่ดูแลแนะนำการใช้ห่วงอนามัยแบบเคลือบฮอร์โมนแก่ แสดงว่ามีการประเมินแล้วว่า สามารถใส่ได้นะคะส่วนผลข้างเคียงของการใส่ห่วงอนามัยโดยทั่วไป ที่พบได้บ่อย ได้แก่ การรู้สึกไม่สบายตัวในช่วงแรกที่ใส่ ซึ่งเมื่อระยะเวลาผ่านไป คนไข้จะชินกับห่วง และไม่มีความรู้สึกผิดปกติใดๆส่วนผลข้างเคียงอื่นๆ จะพบได้น้อยนะคะสามารถอ่านเพิ่มเติมได้ที่นี่ค่ะวิธีอื่นๆที่เป็นยาคุม ได้แก่ การใช้ยาคุมกำเนิดแบบแผง, การคุมกำเนิดแบบฉีด ซึ่งการรับประทานยา คนไข้จะต้องรับประทานยาสม่ำเสมอทุกวัน ส่วนยาฉีดคุมกำเนิด คนไข้จะต้องรับการฉีดคุมกำเนิดทุก 1-3เดือน แล้วแต่ชนิดยาฉีดค่ะผลข้างเคียงที่พบได้ จากการรับประทานยา หรือการฉีดยาคุมกำเนิด ได้แก่ อาการคลื่นไส้ วิงเวียน น้ำหนักตัวที่เพิ่ม เป็นต้นส่วนอาการตกขาว หากเป็นลักษณะตกขาวที่ไม่มีกลิ่นผิดปกติ ไม่มีสีผิดปกติ สามารถปรับเปลี่ยนพฤติกรรม ได้แก่ หลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะและหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ